section_heading: Počeci
paragraph_text: Frentzen je rođen u njemačkom gradu Mönchengladbachu u pokrajini Sjeverna Rajna-Vestfalija, od oca Nijemca i majke Španjolke. Nakon pet godina provedenih u kartingu, Frentzen se 1986. u dobi od 18 godina počinje natjecati u njemačkom prvenstvu Formula Ford 2000. Tijekom svoje karting karijere, finacirao ga je otac koji je imao ulogu šefa momčadi i glavnog mehaničara. Tijekom dvije sezone u Formuli Ford, Frentzen je 1987. osvojio naslov vice-prvaka, iako nije sudjelovao u svim utrkama.